
Pilóta nélküli járművel megvalósítható tesztek koncepciója

A hagyományos felhasználású drónok ISM (Industrial, Scientific and Medical)
frekvenciasávokat használnak működésük közben, ez azonban korlátozhatja az eszközök
hatótávolságát. A korlátozások az alkalmazott technológiától függenek e frekvenciasávokban.
Viszont a mobilhálózatok használatával a BVLOS (Beyond Visual Line of Sight) UAV
műveletek is biztonságosan megvalósíthatóvá válnak. A mobilhálózatokban használt
bázisállomások a légtér alsóbb, földfelszín közeli rétegeit célozzák meg. Így tehát a drónos
repülések megvalósításához a felsőbb légrétegek lefedését is meg kell tervezni. A lakossági
mobilhálózatok mérésénél alkalmazott teszteljárások rögzítik a hálózat minőségi paramétereit,
amelyeket gyalogosan vagy személygépjármű segítségével mértek. A tervezéshez és az
üzembehelyezéshez mérések szükségesek, amelyek elvégzését csak drónok használatával lehet
megvalósítani. Az újabb légréteg lefedésének esetén elengedhetetlen az állomások
elektromágneses expozíciójára vonatkozó vizsgálatok. Valamint a mérések kidolgozása során
további vizsgálatok megvalósításának lehetőségét taglaljuk, amelyek által az előzőekben
említett méréseken kívül további vizsgálatokat tudunk végezni és különböző
mérőberendezéseket illeszthetünk a drónos rendszerbe, mint az NR hálózatok
nyalábformálásának hatás vizsgálata az elektromágneses expozíció szintekre. Ezáltal a mérési
idő több esetben is lerövidülhet, hiszen jóval egyszerűbb és gyorsabb egy adott területet
berepülni egy drónnal mint azt gyalogosan vagy egyéb járművel bejárni. Sok hely nehezen
megközelíthető, valamint ezzel az eljárással a balesetveszélyes területek is vizsgálhatóvá
válnak, hiszen az emberi sérülés kockázata minimálisra csökken. Alacsony
frekvenciatartományú expozíció vizsgálatok végzése nagyfeszültségű vezetékek közelében is
könnyedén megvalósítható. Ez a dolgozat a jelenlegi mérési módszereket és azok megoldásának
koncepcióját mutatja be.



